CELEX: 62012CN0172
Language: et
Date: 2012-04-05 00:00:00
Title: Kohtuasi C-172/12 P: EI du Pont de Nemours and Company 5. aprillil 2012 esitatud apellatsioonkaebus Üldkohtu (seitsmes koda) 2. veebruari 2012 . aasta otsuse peale kohtuasjas T-76/08: EI du Pont de Nemours and Company jt versus Euroopa Komisjon

30.6.2012   
            
            
               ET
            
            
               Euroopa Liidu Teataja
            
            
               C 194/10
            
         EI du Pont de Nemours and Company 5. aprillil 2012 esitatud apellatsioonkaebus Üldkohtu (seitsmes koda) 2. veebruari 2012. aasta otsuse peale kohtuasjas T-76/08: EI du Pont de Nemours and Company jt versus Euroopa Komisjon
   (Kohtuasi C-172/12 P)
   2012/C 194/16
   Kohtumenetluse keel: inglise
   
      Pooled
   
   
      Apellant: EI du Pont de Nemours and Company (esindajad: Solicitor J. Boyce ja Solicitor A. Lyle-Smythe)
   
      Teised menetlusosalised: DuPont Performance Elastomers LLC, DuPont Performance Elastomers SA ja Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus kohtuasjas T-76/08 osas, milles sellega kinnitatakse komisjoni seisukoht, et apellant osales rikkumises, ning määratakse talle trahv;
            
         
               —
            
            
               mõista komisjonilt välja käesoleva menetluse kohtukulud.
            
         
      Väited ja peamised argumendid
   
   Apellatsioonkaebuse aluseks on väide, et Üldkohus rikkus õigusnormi, kui ta leidis, et apellant oli süüdi DuPont Dow Elastomers’i (edaspidi „DDE”) poolt toime pandud rikkumistes. Kui apellandi käesolev väide tunnistatakse edukaks, lisab ta:
   
               —
            
            
               DDE asutamisele eelnenud ajavahemiku osas (ajal, mil kloropreeni tootev ettevõte kuulus apellandile) rikkus Üldkohus õigusnormi, kuna ta ei otsustanud, et tähtaeg, mille jooksul komisjon oleks võinud apellandile tema tütarettevõtjate osalemise eest trahvi määrata, oli möödunud, ja
            
         
               —
            
            
               asjaoludel, mil oli möödunud tähtaeg, mille jooksul komisjon oleks võinud trahvi määrata, ning kui komisjon ei suutnud tõendada õiguspärast huvi teha apellandi suhtes otsus, rikkus Euroopa Kohus õigusnormi, kui ta otsustas, et apellant oli süüdi selles, et tema tütarettevõtjad osalesid rikkumises DDE asutamisele eelnenud ajavahemikul.